section_heading: Životopis
paragraph_text: U franjevački red stupio je 1862. godine, a filozofsko-teološki studij pohađao je u Radni, Vukovaru i Beču. Godine 1868. zaređen je za svećenika. Od 1869. predaje filozofiju i nekoliko biblijskih predmeta u Vukovaru, Iloku i Baji. Od 1882. do 1889. godine obavlja dužnost generalnog definitora franjevačkog reda u Rimu. Osobito se zanimao za crkvenu povijest Bugarske i Bosne.